gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu ceb gu gu gu gu gu gu gu gu gu gu gu gu gu gu gu gu gu gu fr gu gu gu gu gu fr gu gu gu gu gu gu gu gu gu gu gu gu gu gu gu gu gu gu gu gu gu fr gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
કથા-સપ્તાહ : જય હિન્દ (આઝાદી અમર રહો! - ૫)
1  |  2  |  3  |  4  |  5  |
જમવાની ઇચ્છા નહોતી છતાં અશરફમિયાંએ થોડુંઘણું ખાઈ લીધું. ‘અમીરની તબિયત ઠીક નથી એટલે દવા લઈને સૂઈ ગયો છે’ની સૂચના નોકરવર્ગને આપી રાખેલી એટલે નીચે કોઈ જવાનું નહોતું. પાળી પૂરી થતાં રજા લેવા આવેલા શોફરને તેમણે પેટીવાળી ગાડીની ચાવી થમાવી, ‘ગાડી આપણા ફાર્મહાઉસ પર મૂકતા જજો. માર્ગમાં ચેકિંગની હેરાનગતિ થાય તો મારું નામ આપજો, મને ફોન કરજો.’
શોફર કાર લઈને ગયા બાદ અશરફમિયાં પૉર્ચના હીંચકે બેઠા. પોતે બહુ મોટું જોખમ લીધું હતું. મારા જ સાથીઓથી ખફગી વહોરવી પડશે, પણ બીજો વિકલ્પ નથી. પંદર ઑગસ્ટે અધૂરું રહેલું કાવતરું ૨૬ જાન્યુઆરીએ પાર પડી શકે છે, પણ મારી દીકરી જો ખરે જ હાથમાંથી ગઈ તો...
મારી રઝિયા સાચે જ જીવતી હશે! ફરી આ ઘરમાં આવશે, કેવી રોનક થઈ જશે, તેના અબ્બુને વહાલમાં ભીંજવી દેશે... અશરફમિયાંની આંખોમાં ઝળઝળિયાં બાઝ્યાં. કંઈકેટલી પળો એ સંમોહનમાં વીતી અને...
તેમના ખભે કોઈનો હાથ અડ્યો, ‘અબ્બુ...’
આ તો મારી રઝિયાનો સ્વર! અપલક નેત્રે તેઓ આગંતુકને તાકી રહ્યા. આ સ્વપ્ન કે સત્ય!
‘હું સાચે જ આવી ગઈ અબ્બુ.’ રઝિયાએ તેમને હચમચાવતાં શક ન રહ્યો અને દીકરીને ગળે વળગાડતા અશરફમિયાં ધ્રુસકાભેર રોઈ પડ્યા!
‘આપણે અંદર જઈએ?’ આકાર બોલ્યો ત્યારે તેમને ભાન થયું કે દીકરી એકલી નથી...
‘અબ્બુ, આ આકાર છે.’ રઝિયા પણ સ્વસ્થ થઈ, ‘તે ન હોત તો હું અલકનંદાના પૂરમાં ડૂબી ચૂકી હોત યા દુશ્મનનો શિકાર થઈ ગઈ હોત...’
અલકનંદાનું પૂર. દુશ્મન. અશરફમિયાં બઘવાયા.
‘કથા લાંબી છે વડીલ...’ આકારે તેમનો હાથ પકડીને ભીતર ર્દોયા, ‘બાકી આપણે ફોન પર તો અગાઉ પણ મળી ચૂક્યા છીએ. હું અંશનો નાનો ભાઈ.’
અં...શ! અશરફમિયાં ખળભળી ઊઠ્યા. મારી રઝિયાને બરબાદ કરનારો વહેશી?
‘નહીં-નહીં અબ્બુ.’ રઝિયા સહેજ ચીખી ઊઠી, ‘અંશ તો દેવપુરુષ હતો, માણસને પારખવામાં મેં થાપ નહોતી ખાધી.’
હેં! એ કેમ બને? અશરફમિયાંને ઝબકારો થયો,
‘તું તો બેહોશ હતી બેટા, એટલે તને બરબાદ કરનારો...’
‘અંશ નહીં, મોઇનુદ્દીન હતો!’
હેં! અશરફમિયાં આ આંચકા માટે તૈયાર નહોતા!
‘વૉટ!’ મોઇનુદ્દીન બગડ્યા, ફોન પર જ રઝાકને ગાળ સંભળાવી, ‘નદીમાં પૂર આવ્યાં અને તમે નીકળ્યા એ સારું કર્યું, પણ રઝિયાને ભેગી લવાય એમ ન હોય તો તેને જીવતી
શું કામ છોડી? ગોળીએ દઈને નીકળવું હતુંને...’
‘તે જીવતી રહે જ કેમ બૉસ? અત્યાર સુધીમાં તો નદીના પૂરમાં ડૂબીને મરી ચૂકી હશે...’
અલબત્ત, છેલ્લી ઘડીએ રઝિયાના ઊગરવાનો ચમત્કાર થાય એ સંભવ નથી. છતાં હુકમનું પત્તું અણધાર્યા પૂરપ્રકોપે ખરી પડે એ અવશ્ય ખોટું થયું! ચાર-ચાર વરસથી તે મારી કેદમાં હતી. અશરફ ક્યાંય પણ પોચો પડે ત્યાં તેને ટ્રમ્પ કાર્ડ તરીકે વાપરવા તો જીવતી રાખી હતી... હવે તે પૂરમાં મરી જ હોય તો જેવી ખુદાની મરજી!
જોકે એથી પંદર ઑગસ્ટના મિશનને હું આંચ નહીં આવવા દઉં!
‘મોઇનુદ્દીન પાકિસ્તાનનો પિઠ્ઠ છે એનો આપણને અણસાર હતો. ટેરર ઍક્ટિવિટીઝ માટે બેહિસાબ ફન્ડ જોઈએ, જે માટે તેને અને તેના આકાઓને તમારી ગરજ હતી. ઘણી વાર તેણે મોઘમ ઇશારા આપ્યા એ તો તમે જાણો છો. તોય વાત ન બની તો ખંધા આદમીએ ઘાતકી યોજના ઘડી કાઢી : તમારી જ દીકરી પર હિન્દુ યુવકો દ્વારા બળાત્કાર થાય, તેને સળગાવી દેવાય તો એ જાણીને તમારી હિન્દુવિરોધી ભાવના ભડકે કે નહીં? તમે જરૂર જેહાદીઓના સમર્થક બનવાના. બસ, એવી તેની ચાલ ફળી પણ ખરી.’
યા અ...લ્લાહ. અશરફમિયાં સોફા પર ફસડાઈ પડ્યા : આનો અર્થ...
‘અર્થ એ જ અબ્બુ કે તમને જે વિડિયો દેખાડાયો એમાં અંશ સિવાયના હર કોઈ મુસ્લિમ જ હતા! હિન્દુનો તો માત્ર પહેરવેશ હતો...’
ન હોય! અંશ એ માટે તૈયાર પણ થઈ ગયો?
‘તેણે થવું પડ્યું અબ્બુ, કેમ કે મોઇનુદ્દીનના આદમીએ મારા કપાળે ગન મૂકી હતી...’ સહેજ હાંફી ગઈ રઝિયા, ‘ચાર વરસ અગાઉની એ ઘટના મને આજેય શબ્દશ: યાદ છે... વેળાસર અમે મુંબઈથી નીકYયાં. વરસાદનું જોર વધ્યું હતું, પણ મોસમનો મિજાજ માણવો ગમે એમ હતો. સેલફોનમાં સિગ્નલના અભાવે આપણી વાત ન થઈ, ઢાબા પર વિરામ લીધો ત્યાં પણ ફોન બંધ હતો. ખેર, થોડે દૂર ગયા કે રસ્તામાં એક કાર બંધ પડેલી દેખાઈ. એક જુવાન બિચારો મદદ માગતો વરસાદમાં ભીંજાતો ઊભો હતો. સૂમસામ સડક પર અંશે કાર રોકી એ અમારી જિંદગીની સૌથી મોટી ભૂલ હતી...’
રઝિયાના બયાન સાથે દૃશ્ય જાણે તાદૃશ થતું હતું.
‘કાર થંભતાં જુવાનના તેવર બદલાયા. પછી તો ફટાફટ કારમાંથી બીજા જુવાનિયા નીકળ્યા. એક જણે મારા લમણે ગન મૂકીને ધમકી ઉચ્ચારી : અમે કહીએ એમ કરતો જા છોકરા, નહીં તો આ છોકરીને ઉડાવી દઈશું...’
‘ઞ્ભ્લ્ સિસ્ટમ તેમણે ખોરવી. અમને અવાવરું મકાનમાં લઈ જવાયાં. અબ્બુ, તમે જે વિડિયો જોયો એનું કેટલી વાર અંશ પાસે રિહર્સલ કરાવાયું. ખરું કહું તો તેમનો ઇરાદો કળાતો નહોતો. હિન્દુ-મુસ્લિમની વાત છે એટલે બોટી નોચવાની વાત શૂટિંગ પૂરતી હશે એવું મેં પણ માન્યું, પણ એ ભ્રમ નીકળ્યો... ફાઇનલ ટેક પહેલાં મને બેભાન કરાઈ, એક દુષ્ટ ટૅક્સીમાં બે સીટની વચ્ચે ગન સાથે છુપાયો હતો એ તમને નહીં દેખાડાયું હોય... મને દુષ્ટોને સોંપીને વિલનોની સ્ક્રિપ્ટ મુજબ ટૅક્સીમાં અંશ નીકળ્યોત્યારે પણ તે ગુંડો મોજૂદ હતો. હવે અંશે તેની પરવા ન કરી. તેને પરસ્ત કરીને મારી મદદે આવવા તે મક્કમ હતો, પણ ગનના ફટકાએ તેણે હોશ ગુમાવ્યા. ભાન આવ્યું ત્યારે વધુ એક વિડિયો ઉતારાયો - તેને જીવતો સળગાવ્યો એનો!’
આકારના દાંત ભીંસાયા. હાથની મુઠ્ઠી વળી.
‘વિડિયોમાં ભલે મારા ટુકડા ક૨વાનું બોલાવાયું, મને હુકમના એક્કાની જેમ જળવાઈ હતી. અવાવરું મકાનમાં મળેલો રાખનો ઢગલો ખરેખર તો અંશનો હતો!’ રઝિયાએ અશ્રુ લૂછ્યાં, ‘મુસ્લિમ યુવતીની આબરૂ પર એક હિન્દુ જુવાન શહીદ થઈ ગયો.’
યા ખુદા. અંશ એ દિવસનો જ મૃત્યુ પામેલો. છતાં મોઇનુદ્દીને એવું જતાવ્યું કે જાણે ગુમ થયેલા અંશને ઝડપી ઉશ્કેરાટમાં મુસલમાનોએ બદલો લીધો હોય! એથી આખા દેશમાં બે કોમ વચ્ચે તંગદિલી સર્જા‍ઈ. અંશના ઘરનાએ કેટલું સહ્યું અને હું એ જ બદમાશોનો સાથી બની ગયો... એ રીતે તેમની રમતે ધાર્યો‍ ખેલ પાર પાડ્યો! સાચા મુસલમાનને આતંકવાદ તરફ વાળવા આ રીતે પણ ભડકાવાય છે એ માનવામાં ન આવે એવી હકીકત છે.
‘પહેલાં મને સવાઈ માધોપુરના જંગલમાં રખાઈ, પછી નંદગિરિ લઈ જવાઈ... મારી ચોકી જેને સોંપાઈ તે રઝાક-અમીના મોઇનુદ્દીનનાં ખાસ પ્યાદાં છે. તેમની સાથેની તેની ટેલિટૉક સાંભળતી રહી એમાં આ બધા ભેદ ખૂલતા ગયા - પંદર ઑગસ્ટનો પણ!’
ઓહ! ગુનાના ભારથી અશરફમિયાંની ગરદન ઝૂકી ગઈ.
‘બેશક તમે ખોટું કર્યું અબ્બુ, પણ હું તમને દોષી નથી માનતી. કોઈ પણ પિતા આ સંજોગોમાં આમ જ કરત.’
અશરફમિયાંને હૈયે અમીછાંટણાં થયાં. પૂછવાનું સૂઝ્યું.
‘આકાર તને ક્યાં ભટકાણો?’
‘નંદગિરિમાં...’ જવાબમાં આકારે કથા કહીને ઉમેર્યું, ‘નફીસા અંશભાઈવાળી જ રઝિયા છે એ જાણીને મારું લોહી ધગી ઊઠ્યું. આખરે મારા ભાઈના અંજામના મૂળમાં તે જ મુસ્લિમ યુવતી હતી! હું અંશનો નાનો ભાઈ છું જાણીને રઝિયા પણ ડઘાઈ. તેણે સમગ્ર કથાનક કહેતાં સમજાયું કે અંશ કેવા ખોફનાફ કાવતરાનો ભોગ બન્યો હતો! તેના આત્માની શાંતિ કાજે પણ અમારે દુશ્મનોને ફાવવા દેવા નહોતા. અહીં આવવામાં સમય લાગે એમ હતો એટલે ધમકીભર્યો‍ ફોન કરવો પડ્યો...’
‘ત્યારે તો સારું જ થયું. મેં તેમને ફાવવા નથી દીધા!’
તેમનું બયાન સાંભળીને રઝિયા-આકારે રાહત અનુભવી.
‘આજે પાપનો દરેક ઘડો ફૂટી જવા દો.’ ઊંડો શ્વાસ લઈને તેમણે ફોન જોડ્યો, ‘કોણ, ગૃહમંત્રીજી?’
મધરાતે ડોરબેલ રણકી. અશરફમિયાંએ દરવાજો ખોલતાં જ મોઇનુદ્દીન ધસી આવ્યો, ‘ખરા છો તમે. હજી નીકળ્યા નથી? જામા મસ્જિદ પર રાહ જોવાય છે તમારી...’
‘વૉટ! પણ મિસાઇલવાળી પેટીઓ લઈને જેહાદી અમીર તો ક્યારનો કાર લઈને નીકળ્યોછે... મારા ઘરે મહેમાન હોવાથી હું ન જઈ શક્યો.’
‘મ...હેમાન...’ મોઇનુદ્દીન થોથવાયો. અંદરથી રઝિયાને પ્રવેશતી ભાળીને આંખો પહોળી થઈ, દિમાગ દોડવા લાગ્યું. ત્યાં ખૂણેખાંચરે છુપાયેલા પોલીસમેનને નીકળતા જોઈને ફાળ
‘દગો તેં મને આપ્યો મોઇનુદ્દીન, એની સજા પણ મારે ચૂકવવી રહી...’ તેમના શબ્દો કોઈને સમજાય એ પહેલાં ગજવામાં રાખેલી અમીરની ગન કાઢીને ધડાધડ બે ગોળી તેમણે મોઇનુદ્દીનની છાતીમાં ધરબી દીધી. ઘડી બે ઘડીમાં તો તે જહન્નમનશીન થઈ ગયો!
‘મારી દીકરીને બરબાદ કરનારને આટલો દંડ તો હોય જને.’ હથિયાર નાખીને તેમણે કમિશનરસાહેબ તરફ હાથ લંબાવ્યા, ‘હવે પહેરાવો હાથકડી.’
‘અબ્બુ!’ રઝિયા રડી પડી. બાપ-દીકરીના મિલને કઠણ કાળજાં પણ પીગળી ગયાં.
‘ચાર વરસે હું આવી અને તમે જવાના?’
‘અબ્બુ પાછા આવશે રઝિયા, અમનનો સંદેશ ફેલાવવા.’
વયમાં નાનો હોવા છતાં આકારે જે ઢબે રઝિયાને જાળવી એ સૂચક હતું. અશરફમિયાંને ધરપત થઈ, દીકરીની ચિંતા ન રહી.
તેમની જોડે બેહોશ અમીરનો કબજો લઈને પોલીસવૅન નીકળી ત્યારે જામા મસ્જિદની ગલીના મકાનમાં પેધા પડેલા બીજા આતંકવાદીઓ પણ ઝડપાઈ ચૂક્યા હતા. ફાર્મહાઉસ પરથી અશરફમિયાંએ હથિયારોનો જથ્થો પણ પોલીસની ટાંચ લેવડાવી લીધો...
બીજે દહાડે અંશની સચ્ચાઈ સામે આવતાં દરેક આળ દૂર થયું. બલ્કે તે યુથની પ્રેરણા બની બેઠો.
૧૫ ઑગસ્ટની ઉજવણી નિર્વિઘ્ને પાર પડી એનાથી વિશેષ ખુશીની વાત એ છે કે મોઇનુદ્દીન મરાતાં પાકની મહત્વની કડી તૂટી છે અને એ ફરી ક્યાંય ન જોડાય એ માટે આકાર-રઝિયા કટિબદ્ધ છે.
વડા પ્રધાન સાચું કહે છે : જ્યાં સુધી આવા વીરલા ભારતભૂમિ પર છે, જય હિન્દનો નારો અમર રહેવાનો છે!
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.